
Please close the gap” – A nemek közötti bérkülönbségek csökkentésének legújabb kísérlete

Kulcsszavak: munkajog; nemek közötti egyenlőség; nemek közötti bérszakadék
A nemek közötti bérkülönség, bár közel egy évszázada mondható problematikus területnek, még mindig megoldásért kiált. Ennek következményeként 2023-ban az Európai Unió megtette a szükséges lépéseket az egyenlő vagy egyenlő értékű munkáért egyenlő bér elvének érvényre juttatása útjában álló akadályok elhárítására. De milyen út is vezetett el a napjainkban fennálló helyzethez? Dolgozatomban a fent említett elv szabályozásának történeti előzményeit követően a fontosabb fogalmi elemek európai szintű jogalkalmazói alakulását vizsgáltam meg. Mindezen mozzanatok fedték fel a hatályos szabályozás hiányosságait, amely el is vezetett az újonnan megszülető 970/2023 (EU) irányelv elemzéséhez és vizsgálatához. Azonban fontos kérdésként merül fel, hogy milyen eredmények várhatók a jogszabály implementálási folyamatának végén, így de lege ferenda javalatokkal is élek tudományos kutatásom eredményének összefoglalása körében.



